Na temelju članka 47. Zakona o zaštiti pučanstva od zaraznih bolesti ("Narodne 
novine" broj 79/07, 113/08, 43/09, 130/17, 114/18 i 47/20) a u vezi s člankom 18. 
Zakona o izmjenama i dopunama Zakona o zaštiti pučanstva od zaraznih bolesti 
("Narodne novine“ broj 47/20) i članka 22.a Zakona o sustavu civilne zaštite (, Narodne 
novine“ broj 82/15, 118/18 i 31/20), Stožer civilne zaštite Republike Hrvatske, 26. lipnja 
2020. godine, donosi 


ODLUKU 
o kontroli pridržavanja Preporuke za sprječavanje zaraze 
bolešću COVID-19 u ugostiteljskoj djelatnosti noćnih klubova 


|. 
Ovom Odlukom uvodi se kontrola pridržavanja Preporuke za sprječavanje zaraze 
bolešću COVID-19 u ugostiteljskoj djelatnosti noćnih klubova (u daljnjem tekstu: 
Preporuka). 


ll. 
Kontrolu iz točke I. ove Odluke provodit će timovi u koje će biti uključeni po jedan 
inspektor Ravnateljstva civilne zaštite i jedan policijski službenik. 
Voditelj tima je inspektor Ravnateljstva civilne zaštite. 
Za koordinaciju rada timova zaduženi su pročelnici područnih ureda civilne zaštite. 


lil. 
U kontroli pridržavanje Preporuke timovi su dužni osobito provjeravati: 

- <jesu li na ulazu u prostor kluba ili neposredno nakon ulaza na vidljivom mjestu 
istaknute obavijesti o obvezi pridržavanja općih higijenskim mjera i mjera 
fizičkog distanciranja 

- jesu li na ulazu u prostor te samom prostoru na još nekom lako dostupnom 
mjestu postavljeni dozatori s dezinfekcijskim sredstvom za ruke i jasno 
istaknuta obavijest o obvezi dezinfekcije ruku 

- <-održava li se propisana fizička distanca 

- pridržava li se noćni klub ograničenja ukupnog broja posjetitelja 

- poštuje li se zabrana korištenja plesnog podija za ples. 


IV. 
Ako utvrdi kršenje Preporuke tim je dužan upozoriti odgovornu osobu u noćnom klubu 
i zatražiti od nje trenutačno ispravljanje uočenih propusta. 


V. 
Voditelj tima je dužan napraviti bilješku o izvršenoj kontroli i slijedeći radni dan nakon 
obavljene kontrole dostaviti ju nadležnom pročelniku područnog ureda civilne zaštite. 


Vi. 
U slučaju ponovljenog kršenja obveza iz Preporuke pročelnik područnog ureda civilnog 
zaštite je dužan obavijestiti nadležne državne institucije radi radi provođenja dodatnog 
nadzora i izricanja sankcija. 














VII. 
Ova Odluka stupa na snagu danom donošenja i objavit će se u ,Narodnim novinama“. 


KLASA: 810-06/20-01/7 
URBROJ: 511-01-300-100 
Zagreb, 26. lipnja 2020. 

Dostaviti: 


1. Operativnom centru Civilne zaštite, 
na daljnju dostavu 
2. Pismohrani 


